Document ID: /roh_data/filtered/fineweb-2-filterrobots_roh.jsonl.gz/69525

La munaida e las bancnotas èn puspè il med da pajar il pli popular en Svizra. Suenter var 2 onns ha il daner contant puspè surpassà las cartas da debit sco Maestro e Postcard. Quai tenor il Swiss Payment Monitor da la Scol'auta turitgaisa per scienzas applitgadas e l'Universitad Son Gagl.
Sper munaida cunzunt gronda muntada da cartas
Bunamain 30% dals pajaments vegnan actualmain fatgs cun notas e munaida. 27% cun cartas da debits, e 18% cun cartas da credit. Quai mussia tenor ils auturs e las auturas dal Swiss Payment Monitor che la munaida haja en curta e media vista in futur en Svizra.
Durant la pandemia han fitg bleras persunas desistì da pajar cun munaida e bancnotas.